פינק

ערך זה עוסק בזמרת אמריקאית. אם התכוונתם למשמעות אחרת, ראו .
| --- | --- |

פינק בהופעה, 2013
 לידה:  8 בספטמבר 1979 (בת 45) דוילסטאון, ארצות הברית 
 שם לידה:  אלישה בת' מור
 שם במה:  P!nk 
 מוקד פעילות:  ארצות הברית
 תקופת הפעילות:  מ-1995
 מקום לימודים:  מכללת מור לאמנות ועיצוב, Central Bucks High School West, Lenape Middle School 
 סוגה:  פופ • פופ רוק • דאנס • R&B
 שפה מועדפת:  אנגלית 
 חברת תקליטים:  Arista
 בן או בת זוג:  קארי הארט (7 בינואר 2006–?) 
 צאצאים:  Willow Sage Hart, Jameson Hart 
 מספר צאצאים:  2 
 פרסים והוקרה:  פרס VMA לקליפ הדאנס הטוב ביותר (2002)  פרס VMA לווידאו הפופ הטוב ביותר (2006)  Brit Award for Outstanding Contribution to Music (2019)  פרס VMA לאמנית השנה (2002)  פרס VMA לשיתוף פעולה (2013)  פרס המוזיקה של בילבורד (2000)  פרס ונגארד לווידאו של MTV ע״ש מייקל ג'קסון (2017)  פרס המוזיקה של בילבורד (2002)  פרס MTV וידאו לסרטון הטוב ביותר מסרט (2001)  פרס גראמי לשיתוף הפעולה הטוב ביותר של פופ וקולות (2002)  פרס גראמי להופעת רוק קולית לאישה (2004)  פרס גראמי לשיתוף הפעולה הטוב ביותר של פופ וקולות (2011)  פרס המוזיקה הבריטית לאמנית סולו בין-לאומית (2003)  פרס VMA לווידאו השנה (2001)  פרס המוזיקה של בילבורד (2017)  פרס המוזיקה של בילבורד (2013)  פרסי אמדאוס למוזיקה אוסטרית  פרס אמי לבידור בשעות היום  כוכב בשדרת הכוכבים בהוליווד 
 Pinkspage.com
 פרופיל ב-IMDb
 
אלישה בת' מור (באנגלית: Alecia Beth Moore; נולדה ב-8 בספטמבר 1979), הידועה בשם הבמה פינק (נכתב P!nk), היא זמרת-יוצרת יהודייה-אמריקאית. בתחילת דרכה היא הייתה חברה בלהקה "Choice", אך חברת התקליטים "LaFace Records" בחרה להחתים רק אותה על אלבום סולו. הלהקה עצמה התפרקה ב-1998. פינק הוציאה את אלבומה הראשון, "Can't Take Me Home", בשנת 2000. האלבום סיפק שני שירים שנכנסו לעשירייה הראשונה במצעד הפזמונים האמריקאי; "There You Go" ו-"Most Girls". היא קיבלה הכרה נוספת על השתתפותה בשיר הנושא של הסרט "מולין רוז'", "Lady Marmalade". השיר זכה להצלחה בינלאומית ולזכייה בפרס גראמי. כמו כן, הפך לשיר הראשון שלה שהגיע למקום הראשון במצעד הפזמונים האמריקאי. אלבומה השני, "M!ssundaztood", שיצא בשנת 2001, הפך לאלבום המצליח ביותר שלה עד היום עם מכירות של למעלה מ-12 מיליון עותקים, וכלל שלושה להיטים שהגיעו לעשירייה הפותחת במצעדים בארצות הברית; "Get the Party Started", ‏ "Don't Let Me Get Me" ‏ ו-"Just Like a Pill".
אלבומה השלישי, "Try This", זכה להצלחה פחותה מקודמו, אך הוא זיכה אותה במועמדות נוספת לפרס גראמי. בשנת 2006 הוציאה את אלבומה הרביעי, "I'm Not Dead". מאלבום זה יצאו הלהיטים: "Stupid Girls", "U + Ur Hand" ו-"Who Knew". אלבומה החמישי, "Funhouse", יצא בשנת 2008 וכלל את הסינגל, "So What", שהגיע למקום הראשון במצעד הבילבורד האמריקאי. ב-2010 יצא אלבום האוסף, "Greatest Hits... So Far!!!". האלבום סיפק את הלהיטים "Fuckin' Perfect" ו-"Raise Your Glass" שגם הגיע למקום הראשון במצעד הפזמונים האמריקאי. אלבומה השישי, "The Truth About Love", היה הראשון מבין אלבומיה שהגיע למקום הראשון בבילבורד 200 ומכר למעלה מ-7 מיליון עותקים ברחבי העולם. האלבום סיפק שלושה להיטים נוספים שנכנסו לעשירייה הפותחת של מצעד הפזמונים האמריקאי, "Blow Me (One Last Kiss)", ‏ "Try" ‏ ו-"Just Give Me a Reason". הסינגל האחרון הגיע למקום הראשון במצעדי הפזמונים ברחבי העולם כולל ארצות הברית ונחשב לאחד הסינגלים הנמכרים ביותר של שנות ה-2010. ב-2014 היא הוציאה אלבום בסגנון פולק בשם "rose ave." בחלק מהרכב מוזיקלי הנקרא "You+Me". ב-2017 היא הוציאה את אלבומה השביעי, "Beautiful Trauma". האלבום הגיע למקום הראשון בבילבורד 200 ומתוכו יצא הסינגל הראשון, "What About Us".
בסוף 2009, מגזין הבילבורד דירג את פינק במקום הראשון ברשימת "זמרי הפופ של העשור" ובמקום 13 ברשימת "זמרי העשור".
מכירות אלבומיה ושיריה של פינק הסתכמו ברחבי העולם בכ-135.3 מיליון עותקים.
שמונה משיריה הגיעו לעשרת המקומות הראשונים במצעד הבילבורד האמריקאי. היא זכתה בשלושה פרסי גראמי, פרס אמי, פרס הבריטס ובשבעה פרסים בטקס פרסי הווידאו קליפים של MTV כולל פרס על שם מייקל ג'קסון על הישגיה בתחום הקליפים המוזיקליים.